Arkivsak-dok. 103 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 24.08.2016

**Status byggeprosjekt august 2016**

**Saken gjelder:**

I denne saken legges frem status på byggeprosjekter vedtatt gjennom økonomiplan og oppdrag gitt av rådmannen.

Oversikt over prosjekt som håndteres av prosjektavdelingen følger som eget vedlegg (Vedlegg 1).

**Forklaringer:**

Prosjektoversikten viser at prosjektene har ulik status under godkjenningsfanen. Her har en inndeling i fire faser:

* **ØP/per.1 eller per.2**, bevilget i ØP eller perioderapportering
* **K0**, vedtatt prosjektsramme iht. kostnadsoverslag 0 før anbudskonkurranse
* **K1**, vedtatt prosjektramme iht. kostnadsoverslag 1. Benyttes i prosjekt med byggherrestyrte entrepriser
* **K2**, vedtatt prosjektramme iht. kostnadsoverslag 2 etter gjennomført anbudskonkurranse, men før kontraktsinngåelse

Framdrift i prosjektene er inndelt i sju faser:

* **Utredning tomt**, avklaring av tomt/kjøp av tomt
* **Regulering,** detaljregulering av tomt/utbyggingsavtale
* **Forprosjekt**, tidlige prosjekteringsstadier i byggeprosjektene
* **Prosjektering**, detaljprosjektering av byggeprosjektene. Kan gjennomføres både før og etter anbudskonkurranse alt etter entrepriseform
* **Anbudskonkurranse,** utlysing av konkurranse for byggeprosjektet på Doffin/TED, inkl. evalueringsprosessen fram til kontraktsinngåelse
* **Byggefase,** entreprenør er i gang med bygging
* **Garantifase**, dvs. etter overtakelse før sluttbehandling av byggeregnskap

Avvik i forhold til fremdrift og/eller økonomi er markert med gult eller rødt i vedlegg 1. Prosjekter som er markert med gult har usikkerhet knyttet til seg, mens de som er røde er identifiserte avvik iht. plan.

**Generelt:**

Status i prosjekt nytt rådhus og prosjekt ny hovedbrannstasjon med legevakt, øyeblikkelig hjelp og ambulansesentral samt tiltakspakke «Tilskudd til rehabilitering og vedlikehold i kommuner» legges fram i egne saker der status på framdrift og økonomi omtales.

Anbudskonkurranse på rammeavtale for prosjektledelse, byggeledelse og rådgivende ingeniører er avholdt og innstilling foreligger. Kontraktsinngåelse er planlagt i løpet av september.

Kemneren har meldt fra at de ønsker å gjennomføre tilsyn i noen av SEKF`s byggeprosjekt i løpet av året.

**Status pr. august 2016:**

Vedrørende prosjekter som er i rute mht. fremdrift, innhold og økonomi, se vedlagte oversikt hvor disse er markert grønt. Disse prosjektene blir ikke omtalt i rapporten under. Prosjekter som det er rapportert avvik i tidligere er ikke omtalt i denne rapporten dersom det ikke foreligger informasjon som en anser som vesentlig for styret å kjenne til.

Prosjekter omtales spesielt på bakgrunn av avvik som er registrert siden forrige rapportering:

Prosjekt 35015 – **Barnehage i gamle kulturskolebygget med 6-7 grupper** – Barnehagen tas i bruk 18. august. Deler av uteområdet er ikke ferdigstilt og formell overtakelse skjer iht. avtale med entreprenør. Forsikringsansvar for bygg fram til overtakelse er avtalt med entreprenør.

Prosjekt 60003 – **Sandnes idrettspark, Giskehallen 2** – Avvik i framdrift og økonomi. Avvik i framdrift er rapport tidligere og ligger uendret. Det er varslet overskridelser i prosjektet på 1,7%-2,3% av prosjektrammen tilsvarende 1,5-2 mill. kr. Merkostnader er i stor grad knyttet til rehabiliteringsarbeidene i eksisterende bygg. Økningen skyldes i hovedsak økt rivekost, økte deponiavgifter, økte prosjekteringshonorar og økte elektrokostnader. En anbefaler å søker økning av budsjettrammen for Giskehallen 2 med 2 mill. kr i perioderapportering for 2. tertial 2016.

Prosjekt 60005 – **Riskahallen rehabilitering** - Usikkerhet knyttet til ferdigstilling. Feilleveranse av limtredrager over svømmehall medførte at hallen har stått uten tak en lengre periode i sommer. Taket er nå tett, men en ligger uker etter framdriftsplan. SFO, helsestasjonen og tannlegekontor er på plass i sine lokaler igjen. En personskade er meldt i uke 32, brannskade. Prosedyrer er fulgt og arbeidstilsynet er varslet.

Prosjekt 30006 – **Giske ungdomsskole, utvidelse** – Arbeidene er ferdigstilt og skolen tas i bruk til skolestart august 2016

Prosjekt 30011 – **Hommersåk skole, utvidelse** – Arbeidene er ferdigstilt og bygget tas i bruk ved skolestart august 2016.

**Forslag til vedtak:**

* Saken tas til orientering
* Budsjettramme for Prosjekt 60003 – Sandnes idrettshall Giskehallen 2 økes med 2 mill kr.
* Saken oversendes rådmannen for videre behandling.

Sandnes Eiendomsselskap KF, 17.08.2016

Torbjørn Sterri

daglig leder

**Vedlegg:**

* Prosjektstatus oversikt